<classify> UTABIRI wa hali ya hewa katika nchi za Jumuiya ya Afrika Mashariki EAC, unaonesha kuwa nchi hizo zinatarajia kutikiswa na mvua za wastani na juu ya wastani.Mamlaka za hali ya hewa za nchi hizo, zimetangaza hayo katika utabiri wa hali ya hewa kwa mwezi Oktoba, Novemba na Desemba mwaka huu. Katika utabiri wa hali ya hewa uliotolewa na Mamlaka ya H ali ya H ewa Tanzania TMA, unaoshabihiana na uliotolewa kwa nchi zingine za Kenya, Uganda, Burundi na Rwanda, unakumbusha mamlaka kukabiliana na maafa kuanza kuchukua hatua stahili. Mkurugenzi Mkuu wa TMA, Dk Agnes Kijazi alibainisha hali ya mvua katika kipindi hiki kuwa za wastani na juu ya wastani katika maeneo mengi ya nchi katika kipindi cha Oktoba hadi Desemba mwaka huu.Aidha, kuna uwezekano wa kupata mvua za juu ya wastani hususan katika maeneo ya mikoa ya Tanga, Dar es Salaam, P wani, Morogoro na visiwa vya Unguja na P emba. Dk Kijazi alisema ongezeko la mvua, linatarajiwa mwezi Novemba mwaka huu kutokana na uwezekano wa kutokea vimbunga katika eneo la kusini magharibi mwa Bahari ya H indi. Vipindi vya mvua kubwa vinatarajiwa kujitokeza na hivyo kuongeza uwezekano wa mafuriko hata katika maeneo yanayotarajiwa kupata mvua za wastani hadi chini ya wastani, alisema.Kwamba mvua za kipindi cha mwezi Oktoba hadi Desemba Vuli ni mahususi kwa maeneo yanayopata misimu miwili ya mvua kwa mwaka Ukanda wa Z iwa Victoria, Nyanda za Juu Kaskazini Mashariki, Ukanda wa P wani ya Kaskazini na wilaya ya Kibondo. Mvua hizo zinatarajiwa kuanza katikati ya Septemba na mwanzoni mwa Oktoba mwaka huu katika maeneo mengi yanayopata misimu miwili ya mvua.Alitaka menejimenti za maafa kuandaa mkakati wa kupunguza athari, zinazoweza kujitokeza katika msimu huu kuandaa mbinu za kukabiliana na mafuriko na majanga, yatokanayo na mafuriko. Mbinu hizo ni kama vile kuimarisha na kuweka rasilimali tayari kwa ajili ya kukabiliana na maafa, kuandaa vikosi kazi na kamati za maafa na kuandaa maeneo ya kuhudumia waathirika wa mafuriko. Kenya Idara ya H ali ya H ewa Kenya imetoa utabiri wa hali ya hewa kwa kipindi hicho na kueleza kuwepo kwa mvua za wastani huku baadhi ya maeneo wakitarajia kupata mvua juu ya wastani.Katika kipindi cha mwezi Novemba mvua zinatarajiwa kunyesha katika maeneo mengi ya nchi. Kaimu Mkurugenzi wa mamlaka hiyo, Stella Aura, alisema katika kipindi hicho, kutakuwa na mvua za wastani na juu ya wastani, hususan katika maeneo yanayotarajia kupata mvua nyingi. Alisema kutokana na matarajio ya kuwepo mvua za kutosha katika kipindi hicho, kwenye maeneo mengi ya nchi, inatarajia kuwepo kwa matokeo chanya na athari mbalimbali. H ivyo, alisema juhudi mbalimbali zinatakiwa kuchukuliwa ili kuepuka madhara.Katika sekta ya kilimo, maendeleo ya mifugo na sekta ya usalama wa chakula, wametakiwa kutumia vema mvua hizo kwa wakulima ili kukuza mazao. Mamlaka ya maafa wametakiwa kuanza kuchukua hatua kukabiliana na maafa ya aina yoyote, huku wadau wa afya kujikinga na magonjwa ya milipuko. Ripoti ya mwaka uliopita, inaonesha kulikuwepo na mvua kubwa zilizosababisha vifo kwa watu 183 na kujeruhi watu 54 .P ia, mvua hizo ziliathiri kaya 5 3 ,6 7 5 na watu 22 5 ,3 6 0 walikimbia makazi yao. Burundi Taasisi ya Kijiografia ya Burundi IGEBU imetoa utabiri kwa kipindi cha Septemba mpaka Desemba mwaka huu, kuwa kutakuwa na hali ya hewa ya juu ya wastani katika maeneo mengi. Mkurugenzi wa IGEBU, Augustin Ngenzirabona, alisema kwa mujibu wa utabiri wa hali ya hewa maeneo ya Magharibi, Kaskazini Magharibi na Kati, kutakuwa na mvua kubwa na mvua hizo, zinatarajia kunyesha Novemba mwaka huu.Ngenzirabona alibainisha kuwa mvua hizo zinatarajia kuanza maeneo ya Mugamba, Buyenzi na Bugesera mwezi huu na katika maeneo ya Kirimiro, Imbo na Bweru siku 10 za mwanzo za Oktoba. Mikoa ya Bututsi, Buragane na Kumoso mvua zitaanza mwisho wa mwezi Oktoba. Mwezi Agosti mwaka huu, Kenya ilikuwa mwenyeji wa mkutano wa hali ya hewa Afrika kwa ajili ya kubadilishana matokeo ya tafiti mbalimbali na kufikia makubaliano ya utabiri wa hali ya hewa kwa miezi ya Septemba, Oktoba, Novemba na Desemba.Wataalamu walibaini katika Afrika Mashariki inatarajia kupata mvua juu ya wastani na kuwa hali ya el Nino inaweza kutokea kwa asilimia 6 5 . Uganda Nchini Uganda mamlaka inayohusika na hali ya hewa, ilibainisha kuwepo kwa mvua za wastani katika kipindi cha Novemba na Desemba na kutaka watu kuchukua taadhari. Rwanda Nchini Rwanda mvua zimeanza kunyesha, zikiambatana na upepo mkali na kusababisha matawi ya miti kuanguka na kuziba barabara. Kuna uharibifu wa mali kama nyumba na magari, lakini hakuna majeruhi.Mkurugenzi katika Wizara ya Usimamizi wa Majanga na Wakimbizi Midimar, P hilippe H abinshuti alisema kipindi hiki cha mvua kinachokaribia kuanza alitoa tahadhari kwa umma kuepuka kusafiri nyakati za mvua na kuhakikisha wanajikinga na madhara mbalimbali. Katika mvua za masika zilizonyesha Kenya kuanzia Machi hadi Mei mwaka huu, baadhi ya mito ilifurika kutokana na mvua hizo. H ali hiyo ilisababisha mafuriko katika maeneo mbalimbali, hususan jiji la Nairobi.Kutokana na mvua kubwa ya masika, iliyonesha mwanzoni mwaka huu, mifugo zaidi ya 3,0 0 0 ilikufa kutokana na mafuriko, yaliyosababishwa na mito ya Kawalase na Kalemngorok mji wa Turkana. Asilimia kubwa ya mifugo hiyo iliyokufa ni kutoka kwa wafugaji wa Turkana Kaskazini na Loima. Viongozi wa serikali wamewakumbusha wafugaji kuwa makini na tahadhari inayotolewa ili kuepusha majanga, kama ya msimu uliopita.  <topic>: KITAIFA 